ประจำเดือนไม่มาเลยเดือนนี้ แต่ไปมีเพศสัมพันธ์กับแฟนหลั่งใน กินยาคุมฉุกเฉินภายในวันที่มีเพศสัมพันธ์แล้ว แบบนี้มีโอกาสท้องไหมค่ะ แล้วยาคุมฉุกเฉินมีผลที่ทำให้ประจำเดือนยังไม่มาหรือป่าว
สวัสดีค่ะ หากได้ทานยาคุมฉุกเฉินภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 95%ส่วนการที่ประจำเดือนยังไม่มา อาจเกิดจาก มีการตั้งครรภ์เกิดขึ้น หรือเป็นผลจากยาคุมฉุกเฉินที่ทำให้ประจำเดือนมาช้าก็ได้ ดังนั้น ในเบื้องต้น ควรตรวจหาการตั้งครรภ์ดูก่อน หากตรวจไม่พบ ก็ให้รอประจำเดือนไปอีกซักระยะ ประจำเดือนก็น่าจะมาในที่สุดค่ะ ทั้งนี้ ยังอาจมีปัจจัยอื่นๆ ที่ทำให้ประจำเดือนมาช้าได้ เช่น การมีความเครียด เรียนหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้น